text: 30 pct. flere får skyllet tarmen i januar
  06 januar 2011 kl. 18.44
  Syddanskere valfarter til tarmskylningsklinikkerne for at få den gode julemad skyllet ud.
  En tarmskylning renser mellem fire og ti kilo ud af tarmen. Det foregår ved at 20 liter vand pumpes ind.
  
  Travlhed i januar
  TV SYD har besøgt Colonic-klinikken ved Varde. Her oplever de altid travlhed, når kalenderen skriver januar. 30 pct. flere kunder lægger sig på briksen i årets første måned. Og selv omd et gør lidt ondt, så gør det godt bagefter. 
  Bente Pallesen er en af dem, der har valgt professionel hjælp til en tarmskylning. 
  - Det er fordi at man har spist så godt i julen, siger hun til TV SYD. Så er det godt at få renset lidt ud.
  
  Læge: Kortvarig effekt
  Men der er lidt tvivl om, hvor virkningsfulde tarmskylninger er. 
  Overlæge Claus Vinther, sydvestjysk Sygehus, Esbjerg,  mener, at den sunde virkning ved tarmskulninger er varm luft...
  - Det er der ingen undersøgelser, der viser virkninger ud over en kortvarig effekt.
  Claus Vinther mener i stedet, at folk skal spise varieret og fiberholdigt - og gå lange tur. Det er nok til at holde tarmen igang.
  
  Lettet
  - Jeg kan jo erfaringsmæssigt se, at det virker, siger kiropraktor Helle Kærskov, indehaver af Colonic-klinikken i Næsbjerg. Specielt når vi har spist, som vi gør nu. 
  Og Bente Pallesen - ja, hun føler sig lettet - meget lettet.
  